**APSTIPRINU:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_

J.Norviļa Madonas Mūzikas skolas

direktors Mārtiņš Bergs

2018. gada 7. jūnijā

**Jāņa Norviļa Madonas Mūzikas skolas**

**Izglītības programma -**

**Sagatavošanas klase pūšaminstrumentu spēlē**

**Izglītojamo sagatavošanai mācībām profesionālās ievirzes izglītības programmā**

**„ Pūšaminstrumentu spēle”**

1. Programmas mērķis

Iepazīt izvēlētā mūzikas instrumenta spēles pamatus, attīstīt audzēkņu muzikālo dzirdi, atmiņu, ritma izjūtu, lai veiksmīgi turpinātu mācības profesionālās ievirzes izglītības programmā „Pūšaminstrumentu spēle”

1. Programmas uzdevumi
2. Veicināt katru bērnu justies nepiespiesti, brīvi, droši un rast prieku saskarē ar mūziku;
3. Raisīt bērna interesi un fantāziju, prasmi klausīties, attīstīt intelektuālo domāšanu, dzirdi, ritma izjūtu, fizisko koordināciju, komunikācijas prasmi un pašvērtējumu, veidot muzikālo gaumi;
4. Iepazīt izvēlēto mūzikas instrumentu, apgūt instrumenta spēles pamatus.
5. Sniegt praktiskās iemanās muzicēšanā, mācīt uzstāšanās kultūru.
6. Uzņemšanas prasības

Programmā uzņem audzēkņus no 7. gadu vecuma pēc izglītības iestādes noteiktā vispārējās fizioloģiskās piemērotības un muzikālo dotību pārbaudījuma rezultātiem.

**IV. Audzēkņu zināšanu un prasmju vērtēšana**

Audzēkņu zināšanas vērtē 10 ballu sistēmā, atbilstoši audzēkņu zināšanu vērtējuma kritēriju skaidrojumam.

**V. Pārbaudes formas.**

Sagatavošanas klases audzēkņi kārto eksāmenu mācību gada noslēgumā izvēlētajā instrumentā, lai turpinātu mācības profesionālās ievirzes izglītības programmā – „Pūšamisntrumentu spēle”.

Eksāmenā audzēkņi atskaņo 2 dažāda rakstura skaņdarbus no galvas.

VI. Programmas saturs

|  |  |  |
| --- | --- | --- |
| Tēma | Zināšanas | Iemaņas un prasmes |
| Pūšaminstrumenta izpildītāja elpas nostādīšana | Pareiza ieelpa un izelpa.  Elpas atbalsts.  Vēdera prese, cilvēka elpošanas sistēma. | Prast pareizi lietot ieelpas tehniku vienmērīgas, plūstošas skaņas veidošanai instrumenta spēlē. |
| Pūšaminstrumenta  Izpildītāja ambušūrs. | Lūpu, sejas, kakla un mēles muskuļu optimālais stāvoklis attiecībā pret iemutni. | Prast pareizi veidot ambušūru atbilstoši pūšaminstrumenta veidam un specifikai. |
| Pūšaminstrumenta izpildītāja mēles darbība muzikālas skaņas radīšanā un veidošanā. | Skaņas sākuma – attacas radīšana instrumenta spēlē.  Dažādu spēles paņēmienu ( tenuto, staccato, legato ) apguve. | Prast pielietot dažādus paņēmienus instrumenta spēlē, atbilstoši vingrinājuma, etīdes vai skaņdarba raksturam. |
| Nošu raksts | Notis vijoles jeb sol atslēgā.  Nošu un paužu vērtības.  Alterācijas zīmes (atslēgas un gadījuma zīmes ).  Taktsmērs. | Pazīt nošu augstumus, prast nospēlēt attiecīgās skaņas uz instrumenta.  Pazīt nošu un paužu veidus, prast izskaitīt to garumu.  Pazīt alterācijas zīmes, prast tās nospēlēt konkrētā vingrinājumā, etīdē vai skaņdarbā.  Pazīt 4/4 , 3/4 un 2/4 taktsmērus, orientēties mūzikas ritējuma mērā, sajust pulsāciju, prast strādāt ar metronomu. |
| Mūzikas  terminoloģija | Tempa apzīmējumi :  allegro, allegretto, moderato, andantino, andante.  Dinamikas apzīmējumi:  forte, mezzo forte, mezzo piano, piano, pianissimo, crescendo, diminuendo. | Atpazīt izpildījuma un dinamiskās zīmes, prast tās pielietot, saklausīt atšķirības izpildījumā. |
| Skaņdarbi | Tehniskās un liriskās miniatūras. | Prast pielietot apgūtos spēles paņēmienus un tehniskās iemaņas un prasmes, orientēties atbilstošā nošu rakstā, spēt precīzi izpildīt nošu tekstu. |

**SASKAŅOTS**

ar Madonas novada pašvaldības domes

27.06.2018. lēmumu Nr.263

(protokols Nr.11, 14.p.)